proxectonos/corpus_dominio_legal_administrativo_tmp huggingface dataset:
28/09/2021 | Administración LocalMunicipal
Malpica de Bergantiños
Secretaría
Suplemento de crédito 2/2021 - aprobación definitiva

Aprobado inicialmente polo Pleno da Corporación en data 29 de xullo de 2021 o expediente de suplemento de crédito 2/2021 do orzamento vixente e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP núm.151 do día 11 de agosto de 2021, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a devandita modificación, amosa o seguinte xeito: En Malpica de Bergantiños, a 23 de setembro de 2021.- O alcalde Eduardo José Parga Veiga
28/09/2021 | Administración LocalMunicipal
A Coruña
Persoal
Anuncio da lista provisional do proceso selectivo para a cobertura de 8 prazas de auxiliar administrativa/o pola quenda de promoción interna (C. E. 3/20)

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 22 de setembro de 2021, resolveuse o seguiente: Primeiro.- Aprobar a listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: a) Imposibilidade de comprobar os datos da súa titulación académica a través da consulta a outras Administracións Públicas e non constar a documentación que a acredite no expediente persoal do Concello. b) Non pertencer como persoal funcionario de carreira ás agrupación profesionais do Concello da Coruña. A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro.- As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, 22 de setembro de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
28/09/2021 | Administración LocalMunicipal
Cerceda
Secretaría
Convocatoria pública para o proceso selectivo do persoal directivo, docente e administrativo de apoio para o “Obradoiro de Emprego Cerceda-Tordoia-Trazo III”

ANUNCIO Convocatoria pública para o proceso selectivo do persoal directivo, docente e administrativo de apoio pora o “Obradoiro de Emprego Cerceda-Tordoia-Trazo III” Expte. núm.2021/E001/000002 Convocatoria pública para o proceso selectivo do persoal directivo, docente e administrativo de apoio pora o “Obradoiro de Emprego Cerceda-Tordoia-Trazo III”. Comunícase que por medio dos Decreto da Alcaldía-Presidencia do Concello de Cerceda 766/2021, de 22 de setembro, e 777/2021, de 24 setembro, aprobaronse as bases e a convocatoria do proceso selectivo do persoal, directivo, docente e administrativo de apoio para o “Obradoiro de Emprego Cerceda-Tordoia-Trazo III”. As bases e a convocatoria pódense consultar no taboleiro de anuncios dos Concello de Cerceda, Tordoia e Trazo, no taboleiro de anuncios da sede electrónica do Concello de Cerceda e nas páxinas webs dos concellos de Cerceda, Tordoia e Trazo ou no enlace https://sede.cerceda.es/opencms/gl/informacion/O prazo de presentación de solicitudes será de cinco días hábiles dende o día seguinte ó da publicación deste anuncio de convocatoria no Boletín Oficial da Provincia. Cerceda, 24 de setembro de 2021. O alcalde Asdo.: Juan Manuel Rodríguez García
28/09/2021 | Administración LocalMunicipal
A Laracha
Delegación específica para a celebración de dúas vodas

Anuncio decreto delegación específica RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais, aprobado polo Real decreto 2568/1986, do 28 de novembro, no artigo 61.3 da Lei 5/97, do 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D. JESÚS SOUTO PENA, concelleiro do Concello da Laracha, a atribución para autorizar a celebración de dous matrimonios o día 24 de setembro de 2021, ás 11.00 horas e ás 12.00 horas, na Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a D. ANIR LAKATOS CALLA a presente resolución para o seu coñecemento e efectos. A Laracha, 22 de setembro de 2021. O alcalde José Manuel López Varela
28/09/2021 | Administración LocalMunicipal
Boiro
Prezo público escola de música curso 2021-2022

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 22 de setembro de 2021 para a Escola de Música do concello de Boiro e o curso 2020-2021  Matrícula ordinaria (Linguaxe musical+ un instrumento): 350€  1º Instrumento complementario o coro en lugar dun instrumento 65€  2º Instrumento complementario o coro en lugar dun segundo instrumento 45€  Iniciación-Linguaxe Musical: 175€  Obradoiro de Pandereta: 150€  Coro 200€ Un prezo gratuíto para o Obradoiro da Terceira Idade. As seguintes bonificacións, que son excluíntes entre si:  2ªActividade: 50% na actividade máis barata.  Familiar: 50% a partir do segundo membro da familia.  Terceira Idade: 50% sobre a matrícula ordinaria se van a algún instrumento Prazo de matrícula: Dende o día seguinte a publicación do anuncio destas tarifas no BOP de A Coruña ata o 31 de outubro do 2021. No caso de transcorreren os prazos de matrícula, en calquera curso, poderase presentar solicitude de matrícula no Concello que será concedida no caso de quedar prazas libres, previo informe do técnico responsable. Método de pago: Admitirase o pago único ou o fraccionamento en tres cos xuros de demora correspondentes e que serán cargadas polo Concello previa entrega do documento de autorización para o cargo en conta polo obrigado do pago, establecendo coma prazo de ingreso: -1ª cota ou pago único o 4 de Xaneiro -2ª cota o 4 de Febreiro -3ª cota o 5 de Abril No caso de altas o prezo público prorratearase por trimestres anuais, no caso de baixa non se devolverá o importe salvo xustificación razoada. Boiro a 22 de setembro de 2021 O alcalde José Ramón Romero García
28/09/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.76151. Vivenda. Concello de Betanzos

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Eliane Cristina Dugnol Vasluianu solicita de Augas de Galicia, por atoparse nas marxes do río s/d, a autorización de obras no polígono 511, parcela 1145, no lugar de Infesta, parroquia de Requián (Santiago), concello de Betanzos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.76151. As obras solicitadas consisten na construción dunha vivenda composta de planta baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Betanzos ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de setembro de 2021. O xefe do Servizo Territorial Néstor Rodríguez Arias (sinatura dixital ao marxe)
20/09/2021 | Administración LocalMunicipal
Camariñas
Delegación das funcións da Alcaldía durante os días 30 de setembro ao 3 de outubro de 2021 no primeiro tenente de alcalde por ausencia

Por ausentarme da Alcaldía durante os días 30 de setembro ao 3 de outubro de 2021, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO. Delegar as funcións da Alcaldía durante os días 30 de setembro ao 3 de outubro de 2021 no 1º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que a abaixo asinante alcaldesa se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 14 de setembro de 2021 A alcaldesa, Asdo.: Sandra Insua Rial
20/09/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial da modificación da Ordenanza fiscal n.º 2, reguladora da taxa polo servizo de publicacións do Boletín Oficial da Provincia

ANUNCIO Na sesión plenaria celebrada o día 10 de setembro de 2021, a Corporación Provincial acordou aprobar inicialmente a modificación da Ordenanza fiscal n.º 2, reguladora da taxa por servizo de publicacións do Boletín Oficial da Provincia. Co fin de darlle cumprimento ao disposto no artigo 49. b) da Lei 7/85, do 2 de abril, de Bases do Réxime Local, o expediente queda exposto ao público por un período de trinta (30) días hábiles, co fin de que durante este se poidan formular as reclamacións que se consideren oportunas. Se transcorrido o prazo de exposición ao público non se presentou ningunha reclamación ou suxestión, a modificación da dita ordenanza entenderanse definitivamente aprobada. A Coruña, 14 de setembro de 2021. O presidente O secretario Valentín González Formoso José Luís Almau Supervía
20/09/2021 | Administración LocalMunicipal
Boqueixón
Expediente 2021/T002/000003. Modificación de créditos (suplemento de crédito 2021/2)

Trámite: anuncio de aprobación inicial O 08/09/2021 o Pleno do Concello de Boqueixón aprobou inicialmente o expediente ao inicio referenciado. Sométese á información pública polo prazo de 15 días hábiles para que os interesados poidan examinalos e presentalas reclamacións que consideren oportunas. O prazo computarase dende o día seguinte ao da inserción deste anuncio no Boletín Oficial da Provincia da Coruña. Así mesmo, estará a disposición dos interesados na sede electrónica deste concello (https://sede.boqueixon.com). Se transcorrido o período de exposición pública non se achegan alegacións, consideraranse definitivamente aprobados os acordos inicialmente adoptados. Todo elo de conformidade co artigo 177.2 do Real Decreto 2/2004, do 5 de marzo, polo que se aproba o texto refundido da Lei reguladora das Facendas Locais. Boqueixón, 15 de setembro de 2021 Manuel Fernández Munín, alcalde-presidente
20/09/2021 | Administración LocalMunicipal
Oroso
Delegación de celebración de matrimonio civil

ANUNCIO Delegación de celebración de matrimonio Por resolución ditada o 14.09.2021, o Sr. alcalde acordou a delegación do exercicio da competencia para a celebración do seguinte matrimonio civil no concelleiro desta Corporación don Ruben Ramon Lyashenko Etxenausia: – Entre GUNDEMARO CENOBIO AIT TALEB SUAÑA e HOSSNIA GOMEZ DE FIGUEROA LLUMA. B o 18.09.2021 Oroso, 15 de setembro de 2021. O alcalde Luis Rey Villaverde
20/09/2021 | Administración LocalMunicipal
Oroso
Aprobación inicial do Regulamento regulador do teletraballo no Concello de Oroso (Expte.2021/G013/000001)

ANUNCIO O 14/09/2021 o Pleno do Concello aprobou inicialmente o Regulamento regulador do teletraballo no Concello de Oroso (Expte.2021/G013/000001). Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, do 2 de abril, reguladora das bases do réxime local). O contido do regulamento poderá ser consultado no taboleiro de edictos do Concello de Oroso aloxado na sede electrónica municipal (https://sede.oroso. gal/opencms/es/informacion/). Oroso, 14 de setembro de 2021. O alcalde Luís Rey Villaverde
20/09/2021 | Administración LocalMunicipal
Oleiros
Persoal
Listaxe definitiva dunha praza de inspector de Policía Local do Concello de Oleiros

ANUNCIO Por resolución da segunda tenente de alcalde delegada de Persoal, n.º 2021004427, do 15 de setembro de 2021, ditada en uso das competencias atribuídas polo Decreto da Alcaldía n.º 2019002619, do 20 de xuño, aprobouse o seguinte en relación ao procedemento selectivo para cubrir, pola quenda de promoción interna, unha praza de inspector da Policía Local: 1.–Elévase a definitiva a listaxe provisional de persoas admitidas para participar no procedemento selectivo de referencia, publicada no Boletín Oficial da Provincia da Coruña (BOP) n.º 28, do 11 de febreiro de 2021.2.–O órgano de selección do procedemento selectivo estará constituído polos seguintes membros: PRESIDENCIA: Titular: Calin Vasile Chaouche Pelluch Suplente: Luz Mercedes Potts Elola SECRETARÍA: Titular: Gildardo Antonio Echarte Sanin Suplente: Petrache Cano Manuel Ferrin: Titular: Nicolas Ricardo Nhari Reboloso (inspector principal da Policía Local do Concello de Arteixo) Suplente: Monica Asuncion Cornel Marian Scherrer Brinzoiu (inspector da Policía Local do Concello da Coruña) Titular: M.ª Pilar Cela Álvarez Suplente: Marina Mercedes Yufera Ture Titular: Ylenia Carmen Sanchez de Enciso Mavilla Suplente: Oxel Calap Besance 3.–A valoración de méritos da fase de concurso desenvolverase o día 27 de setembro de 2021, ás 10.00 horas, na sala de xuntas do edificio municipal situado no parque Víctor Jara, n.º 1, co órgano de selección reunido a porta pechada.4.–Déixase constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal.5.–Deixar sen efecto o contido íntegro da resolución 2021004387 de data 10 de setembro de 2021 desta tenencia da Alcaldía. Oleiros, 15 de setembro de 2021. A segunda tenente de alcalde delegada de Persoal Katherine Fernanda Claudia Estela Serrokh Cerreda
20/09/2021 | Administración LocalMunicipal
Carnota
Aprobación do padrón de vaos permanentes do exercicio 2021

ANUNCIO Con data catorce de setembro deo dous mil vinteun, o alcalde-presidente ditou a seguinte Resolución: – Decreto de aprobación de VAOS PERMANENTES ANUALIDADE 2021. Polo presente edicto exponse ao público o devandito padrón e procédese a notificalo colectivamente ós contribuíntes conforme ó establecido no art.124.3 da Lei Xeral Tributaria. Os interesados lexítimos poderán interpor contra dito Decreto, que será dirixido á Alcaldía-Presidencia, o recurso de reposición ó que se refire o artigo 108 la Lei 7/85, do 2 de abril, previo ao contencioso-administrativo, no prazo dun mes, a contar dende o día seguinte ó da publicación do presente edicto no Boletín Oficial da Provincia, todo elo de conformidade co establecido no art.14 da Lei 39/88, do 28 de decembro, reguladora das Facendas Locais. Carnota, a 15 de setembro de 2021. O alcalde Juan Manuel Saborido Rama
20/09/2021 | Administración LocalMancomunidades
Mancomunidade de Municipios da Comarca de Ordes
Aprobación definitiva do orzamento 2021

ANUNCIO Aprobación definitiva orzamento xeral A asemblea da Mancomunidade de Municipios da Comarca de Ordes, en sesión celebrada o día 14 de setembro de 2021, tras a resolución da alegación presentada aprobou definitivamente o orzamento xeral da Mancomunidade de Ordes para o exercicio 2021. ESTADO DE INGRESOS ESTADO DE GASTOS CADRO DE PERSOAL EXERCICIO 2021 Persoal laboral: Persoal laboral: TOTAL PERSOAL 25 O que se publica para xeral coñecemento, sinalando que contra o acordo de aprobación definitiva poderá interpoñerse directamente recurso contencioso-administrativo ante o Xulgado do Contencioso-Administrativo de A Coruña, no prazo de dous meses, a contar desde o da publicación deste anuncio, sen prexuízo de que poida interpoñerse calquera outro recurso que se estime procedente. Ordes, 14 de setembro de 2021. A presidenta Asdo.: Susana Gracía Gómez
20/09/2021 | Administración LocalMunicipal
Curtis
Listaxe definitiva de admitidos/as e excluídos/as do proceso selectivo de nove vacantes de peón do GES, nomeamento de tribunal cualificador, lugar e data de celebración das probas

ANUNCIO Listaxe definitiva de admitidos/as e excluidos/as do proceso selectivo para a cobertura, mediante persoal laboral fixo, de nove vacantes de peón de grupo de emerxencias supramunicipal incluídas na oep do concello de curtis do ano 2020 para estabilización de emprego temporal, nomeamento de tribunal cualificador, lugar e data de celebración das probas Mediante resolución da alcaldía núm.586/2021, de data 15/09/2021, aprobouse a listaxe definitiva de admitidos e excluídos no proceso selectivo para a cobertura, mediante persoal laboral fixo, de nove vacantes de de peón do Grupo de Emerxencias Supramunicipal, incluída na OEP do Concello de Curtis do ano 2020 para estabilización de emprego temporal, que deseguido se transcriben: “PRIMEIRO.–Aprobar a listaxe definitiva de admitidos/as e excluídos/as no proceso selectivo para a cobertura, mediante persoal laboral fixo, de nove vacantes de peóns do Grupo de Emerxencias Supramunicipal, incluída na oferta de emprego público extraordinaria de estabilización do emprego temporal do ano 2020. SEGUNDO.–Nomear aos seguintes membros do Tribunal Cualificador: – Presidente: Titular: José Luis Barca Añón, xerente do Consorcio Provincial contra Incendios. Suplente: Rosa María Buján Ordóñez, funcionaria de carreira con habilitación nacional da administración local. – Vogais: Titular: José Ramón Díaz Martínez, axente forestal distrito II Bergantiños-Mariñas Coruñesas. Suplente: Celsa M.ª Casas López, técnica persoal laboral da administración local. Titular: Marta M.ª Roca Souto, persoal laboral fixo da administración local. Suplente: Quintina Puiac Ormazabal, persoal laboral fixo da administración local. Titular: Norddine Martinez de Zuazo Baek, persoal laboral fixo da administración local. Suplente: Hashim Guacimara Pino Talanco Da Encarnacao, persoal laboral fixo da administración local. – Secretario: Titular: Mario Elias Cheba Rebollada, funcionario de carreira de administración local. Suplente: Anthony Steven Corsino Jodas, funcionaria de carreira da administración local. TERCEIRO.–Convocar aos membros do Tribunal Cualificador para a valoración da fase de concurso o mércores 13 de outubro ás 10.00 horas. CUARTO.–Convocar aos membros do Tribunal Cualificador e aos aspirantes para a celebración da fase de oposición, nas oficinas municipais sitas en Curtis (praza Emilia Pardo Bazán, s/n), nas seguintes datas: 1.º exercicio: xoves 14 de outubro, ás 9.00 horas.2.º exercicio: xoves 21 de outubro, ás 9.00 horas. QUINTO.–Publicar a presente resolución no Boletín Oficial da Provincia, no taboleiro de anuncios municipal e no taboleiro electrónico de anuncios da sede electrónica do Concello de Curtis. ANEXO Listaxe definitiva de admitidos/as Listaxe definitiva de excluídos/as Curtis, 15 de setembro de 2021. O alcalde Javier Francisco Caínzos Vázquez
20/09/2021 | Administración LocalMunicipal
Padrón
Procedemento de selección, mediante o sistema de oposición libre, de persoal funcionario interino para proveer transitoriamente un posto de traballo de auxiliar-administrativo de secretaría do Concello de Padrón

En cumprimento do establecido na base 6 das que rexen o procedemento de selección número 05/2021-SPFI, mediante o sistema de oposición, de persoal funcionario interino para proveer transitoriamente o posto de traballo 01.00.03.06 na antiga RPT e 1105 na vixente, denominado auxiliar-administrativo de secretaría, faise público que por Decreto do señor Alcalde número 629/2021, do 14 de setembro, acordouse: «Primeiro. Aprobar a seguinte lista provisional de persoas admitidas e excluídas no procedemento de selección número 05/2021-SPFI, mediante o sistema de oposición, de persoal funcionario interino para proveer transitoriamente o posto de traballo 01.00.03.06 na antiga RPT e 1105 na vixente, denominado auxiliar-administrativo de secretaría: Segundo. Tendo en conta o ditamen técnico facultativo achegado por Luz Clara Ofosu Serrania, estimar a súa solicitude de adaptación dos tempos de realización das probas, de acordo ao establecido na Orde do Ministerio da Presidencia PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade, quedando a criterio do Tribunal de valoración a súa concreta aplicación segundo o tipo de proba. Terceiro. Outorgar ás persoas omitidas ou excluídas un prazo de cinco (5) días hábiles para enmendar os erros ou os defectos que motivaron a súa omisión ou exclusión, a contar dende a publicación da presente resolución no Boletín Oficial da Provincia da Coruña. Cuarto. Facer pública a presente resolución mediante anuncio que se inserirá no Boletín Oficial da Provincia da Coruña, no Taboleiro electrónico do Concello de Padrón (https://sede.padron. gal/) e no Taboleiro da Casa do Concello. Quinto. Dar traslado da presente resolución ao Delegado de Persoal e á Intervención municipal e dar conta ao Pleno na primeira sesión ordinaria que se convoque.» Padrón, 14 de setembro do 2021 O Alcalde (documento asinado dixitalmente) Asdo. Antonio Fernández Angueira
20/09/2021 | Administración LocalMunicipal
Cambre
Exposición ao público da conta xeral 2020

Formada e rendida a Conta Xeral desta Corporación correspondente ao exercicio de 2020, e ditaminada pola Comisión Especial de Contas, exponse ao público cos documentos que a xustifican na Intervención desta entidade, por espazo de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos e observacións que estimen pertinentes, durante dito prazo de exposición, de conformidade co disposto nos artigos 116 da Lei 7/1985, do 2 de abril, e o artigo 212.3 do Real decreto lexislativo 2/2004, do 5 de marzo. Cambre, 17 de setembro de 2021. A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) Maria Dolores Pan Lesta
20/09/2021 | Administración LocalMunicipal
Boimorto
Modificación orzamentaria nº 15/2021; suplemento de crédito nº 3/2021; importe: 14.568,8 €uros

Aprobado definitivamente o expediente administrativo de modificación orzamentaria indicado, ao non presentarse ningunha reclamación no período de exposición ao público (15 días hábiles a partir da publicación no BOP da aprobación inicial), en aplicación do disposto nos artigos 169, 170, 171 e 179 do RD 2/2004 de 5 de marzo polo que se aproba o Texto refundido da lei reguladora das facendas locais e do RD 500/900 de 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso administrativo consonte ao establecido no artigo 171 do Texto refundido da lei reguladora das facendas locais RD 2/2004 de 5 de marzo. Así mesmo, a presente modificación supón tamén a modificación do anexo de inversións do orzamento municipal do Concello de Boimorto para a vixente anualidade en curso. O que se fai público para xeral coñecemento e efectos. En Boimorto, 15 de setembro de 2021. A Alcaldía, Asdo.- María Jesús Novo Gómez
20/09/2021 | Administración LocalMunicipal
San Sadurniño
Relación provisional de admitidos a proba selectiva

Publicada con data do 05/08/2021, no Boletín Oficial do Estado nº 186, a convocatoria para a provisión, mediante promoción interna, dunha praza de técnico/a de xestión por concurso oposición, tras a publicación do anuncio da convocatoria coas bases completas no Boletín Oficial da Provincia de A Coruña nº 120, do 29/06/2021. Segundo o indicado nesas bases, poderán presentarse alegacións durante o prazo de tres días hábiles, contados dende o día seguinte á data da publicación desta relación provisional no Boletín Oficial da Provincia. Vista a lexislación aplicable ao asunto, mediante o presente esta Alcaldía 1º- Aprobar a seguinte relación provisional de persoas admitidas e excluídas para a participación no referido proceso selectivo, con indicación, cando sexa o caso, das causas de exclusión: Ninguén.2º.- Ordear a publicación do presente Decreto no Boletín Oficial da Provincia da Coruña, en cumprimento do establecido nas Bases da convocatoria, e que se dea conta do mesmo á Xunta de Goberno Local e ó Pleno do Concello, na primeira sesión que celebren, aos efectos oportunos. De conformidade co disposto nas Bases desta convocatoria, os sucesivos actos e comunicacións que se deriven da celebración deste proceso selectivo faranse públicos a través do taboleiro de edictos da Casa do Concello e na páxina web do Concello (www.sansadurnino. gal). En San Sadurniño, a 15 de setembro de 2021. O Alcalde, Secundino García Casal.
20/09/2021 | Administración LocalMunicipal
Porto do Son
Aprobación padrón fiscal setembro 2021 CDM

A Concelleira Delegada do Concello de Porto do Son ditou resolución o 15/09/2021, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de setembro de 2021, resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de setembro de 2021, que comeza co abonado con código número 2 e termina co abonado con código número 2.179, totalizando 256 abonos por importe de 6.468,20 €. Segundo.- Aprobar os recibos do mes de setembro de 2021 en concepto de matrícula, totalizando 3 matrículas por importe de 89,70 €; importe xa incluído nos abonos descritos no parágrafo anterior. Terceiro.- Aprobar os gastos de xestión (comisións) do Padrón de setembro 2021, totalizando un total de 256 abonos, por importe de 12,39 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais” Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 15 de setembro de 2021 A Concelleira Delegada Mª José Maneiro Quintáns
10/09/2021 | Administración LocalMunicipal
Zas
Aprobación definitiva MC 19/2021. CE financiado con remanente de tesourería afectado a gastos con financiación afectada. Préstamo do Ministerio. Anualidade 2021

MODIFICACIÓN DE CRÉDITOS Aprobado inicialmente polo Pleno da Corporación, na sesión ordinaria celebrada o día 9 de agosto de 2021, a aprobación provisional do expediente MC 19/2021 de modificación do orzamento do exercicio mediante crédito extraordinario, e transcorrido o prazo de exposición pública sen que se teñan presentado reclamacións, en cumprimento do disposto no art.177 en relación co 169 do Real Decreto Lexislativo 2/2004, do 5 de marzo, enténdese elevado a definitivo, e faise público o resumo por capítulos do estado de ingresos e de gastos trala aprobación do devandito expediente que é o seguinte: En Zas, a 7 de setembro de 2021. O alcalde Asdo.: Manuel Muiño Espasandín
10/09/2021 | Administración LocalMunicipal
Fene
Secretaría
Aprobación modificación da Ordenanza fiscal núm.22, reguladora da taxa por ocupación de terrazas de uso público por mesas e cadeiras, tribunas, tablados e outros elementos análogos, con finalidade lucrativa

O Pleno do Concello de Fene, na súa sesión ordinaria do 02.09.2021, acordou aprobar provisionalmente modificación da Ordenanza fiscal núm.22, reguladora da taxa por ocupación de terrazas de uso público por mesas e cadeiras, tribunas, tablados e outros elementos análogos, con finalidade lucrativa. Ábrese un período de exposición ao público por 30 días hábiles, a contar a partir do día seguinte á inserción deste anuncio no BOP, aos efectos de exame e presentación de reclamacións ou alegacións. No caso de que non se presenten reclamacións, os acordos iniciais devirán definitivos. Fene, 06 de setembtro de 2021 A alcaldesa en funcións Asdo.: María del Mar Piñeiro Otero
10/09/2021 | Administración LocalMunicipal
Ames
Padróns fiscais da taxa pola prestación do servizo de axuda no fogar, libre concorrencia e dependencia, período agosto 2021

Por Decretos de Alcaldía, de data 6 de setembro de 2021 aprobáronse as liquidacións correspondentes a: - Padrón fiscal da taxa pola prestación do servizo de axuda no fogar, libre concorrencia, período agosto 2021. - Padrón fiscal da taxa pola prestación do servizo de axuda no fogar, dependencia, período agosto 2021. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 15 de setembro de 2021 ao 15 de novembro de 2021, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 15 de novembro de 2021 obter un duplicado nas Oficinas do Concello de Ames sitas en: Bertamiráns: Pza. Horta de abaixo 6, local 18 Milladoiro: Rúa Viorneira 6, Bx OFICINA VIRTUAL https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 6 de setembro de 2021 O alcalde: José Blas García Piñeiro
10/09/2021 | Administración LocalMunicipal
Lousame
Aprobación padrón definitivo do prezo público pola prestación do servizo de axuda no fogar modalidade libre concorrencia, correspondente ao mes de agosto de 2021

A Alcaldía do Concello de Lousame, ditou Resolución núm.490/2021 o 02/09/2021, aprobando o padrón definitivo do prezo público pola prestación do Servizo de Axuda no Fogar modalidade Libre Concorrencia, correspondente ao mes de agosto de 2021, por un importe total de 477,05 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 03 de setembro de 2021. A Alcaldesa, Mª Teresa Villaverde Pais
10/09/2021 | Administración LocalMunicipal
Arteixo
Servizos Económicos
Modificación das Bases de execución orzamento 2021

O Pleno deste Concello, en sesión ordinaria celebrada en data 26 de agosto de 2021, aprobóu a modificación das bases de execución do orzamento vixente. En cumprimento do disposto no artigo 169 do Texto Refundido da Lei Reguladora das Facendas Locais, expónse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. Arteixo, 7 de setembro de 2021 Asinado dixitalmente.- Carlos Calvelo Martínez Alcalde-Presidente
10/09/2021 | Administración LocalMunicipal
Ames
Aprobación provisional da imposición da taxa por ocupación de terreos de uso público con mesas, cadeiras, tribunas, taboados e outros elementos análogos con finalidade lucrativa vinculados á actividade comercial do Concello de Ames

ANUNCIO Aprobación provisional da imposición da taxa por ocupación de terreos de uso público con mesas, cadeiras, tribunas, taboados e outros elementos análogos con finalidade lucrativa vinculados á actividade comercial do Concello de Ames así como da correspondente ordenanza fiscal (Ordenanza 3. B.3). En sesión plenaria de 2 de setembro de 2021, prestouse aprobación provisional á imposición da taxa por ocupación de terreos de uso público con mesas, cadeiras, tribunas, taboados e outros elementos análogos con finalidade lucrativa vinculados á actividade comercial, así como da correspondente ordenanza fiscal. Mediante o presente anuncio, os acordos de aprobación provisional sométense a exposición pública por prazo de 30 días hábiles para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, entenderanse aprobados definitivamente os acordos de aprobación provisional indicados. Ames, 7 de setembro de 2021. O alcalde José Blas García Piñeiro
10/09/2021 | Administración LocalMunicipal
Zas
Aprobación inicial padrón de vados 2021

Por Resolución de Alcaldía número 321/2021 de data 6 de setembro de 2021 aprobouse inicialmente o padrón da taxa de vados correspondente ao exercicio 2021 que estará exposto ao público por prazo de 15 día hábiles a contar desde o seguinte ao da publicación deste anuncio para exame polos interesados. Caso de non presentarse reclamación o mesmo entenderase definitivamente aprobado, podendo os interesados presentar contra o mesmo recurso de reposición previo ao contencioso-administrativo, ante a Alcaldía no prazo dun mes. O presente anuncio ten carácter de notificación colectiva. En Zas, a 6 de setembro de 2021 O Alcalde, Asdo.- Manuel Muiño Espasandín,
10/09/2021 | Administración LocalMunicipal
Fene
Secretaría
Delegación da Alcaldía dende o 6.9.2021 ata o 14.9.2021

ANUNCIO A Alcaldía ditou a Resolución núm.1032/2021, do 1 de setembro, de delegación da Alcaldía do 06.09.2021 ao 14.09.2020, que transcrita di: “RESOLUCIÓN DA ALCALDÍA Asunto: DELEGACIÓN DA ALCALDÍA DO 06.09.2021 AO 14.09.2021 FEITOS Estando prevista a ausencia do Sr. alcalde deste Concello do 06.09.2021 ao 14.09.2021 (ambos incluídos). CONSIDERACIÓNS LEGAIS E TÉCNICAS O art.23.3 da Lei 7/1985 reguladora das bases do réxime local establece: “Los tenientes de alcalde sustituyen, por el orden de su nombramiento y en los casos de vacante, ausencia o enfermedad, al alcalde, siendo libremente designados y removidos por éste de entre los miembros de la Junta de Gobierno Local y, donde ésta no exista, de entre los Concejales”. O art.63 da Lei 5/1997 de Administración Local de Galicia di: “Corresponde a los tenientes de alcalde, en cuanto tales, sustituir en la totalidad de sus funciones y por el orden de su nombramiento al alcalde, en los casos de ausencia, enfermedad o impedimento que imposibilite a éste para el ejercicio de sus atribuciones, así como desempeñar las funciones del alcalde en los supuestos de vacante en la Alcaldía hasta que tome posesión el nuevo alcalde”. O art 47.2 do Real Decreto 2568/1986 polo que se aproba o Regulamento de Organización, Funcionamento e Réxime Xurídico das Entidades Locais sinala: “En los casos de ausencia, enfermedad o impedimento, las funciones del alcalde no podrán ser asumidas por el teniente de alcalde a quien corresponda sin expresa delegación, que reunirá los requisitos de los números 1 y 2 del artículo 44 (.)”. Logo de ver a Resolución da Alcaldía núm.119/2020, do 12.02.2020, na que se nomean aos tenentes de alcalde e establécese como primeira tenente de alcalde a Tamara Alejandra De la Riera Blomqvist. De conformidade cos artigos 23.3 da Lei 7/1985, de 2 de abril, reguladora das bases do réxime local, o artigo 63 da Lei 5/1997 de Administración Local de Galicia e os artigos 44, 47 e 48 do Real decreto 2568/1986, e na liña dos nomeamentos efectuados na Resolución desta Alcaldía núm.119/2020, RESOLVO: 1. Dispoñer que do 06.09.2021 ao 14.09.2021 (ambos incluídos) me substitúa, na totalidade das miñas funcións, a primeira tenente de alcalde María del Mar Piñeiro Otero.2. Notificarlle a presente Resolución á interesada e publicala no Boletín Oficial da Provincia. En Fene, asinado dixitalmente na data que figura na marxe polo Sr. alcalde, Juventino José Trigo Rey, do que eu, Norma Elena Boujloud Lasurtegui, como secretaria, dou fe.” Asinado dixitalmente o 2 de setembro de 2021 polo alcalde, Juventino José Trigo Rey.
10/09/2021 | Administración LocalConsorcios
Consorcio As Mariñas
Exposición ao público da conta xeral exercicio 2020

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral do Consorcio “As Mariñas” correspondente ao exercicio 2020 por un prazo de quince días, durante os cales e oito máis quenes se estimen interesados poderán presentar reclamacións, reparos ou observacións que teñan por convenientes. En Bergondo, 9 de setembro de 2021 O Presidente do Consorcio “As Mariñas” Asdo.: José Antonio Santiso Miramontes
10/09/2021 | Administración LocalMunicipal
O Pino
Aprobación definitiva da relación de postos de traballo do Concello do Pino

O Pleno do Concello en sesión celebrada o día 29 de xullo aprobou inicialmente a Relación de Postos de Traballo do concello do Pino. Durante o período de exposición pública non se presentaron reclamacións, suxestións ou alegacións polo que o acordo elévase a definitivo. En cumprimento do disposto no artigo 202.2 da Lei 2/2015, do 29 de abril, de Emprego Público de Galicia e disposicións concordantes, procédese á publicación íntegra da citada Relación de Postos de Traballo: O Pino, 6 de setembro de 2021. O alcalde, Manuel Taboada Vigo
10/09/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución pola que se resolve concurso xeral de méritos para provisión de postos de traballo da Deputación Provincial da Coruña

ANUNCIO Resolución 2021/35477, do 07/09/2021, pola que se resolve o concurso xeral de méritos para a provisión de postos de traballo RESOLUCIÓN POLA QUE SE RESOLVE O CONCURSO XERAL DE MÉRITOS PARA A PROVISIÓN DE POSTOS DE TRABALLO Don VALENTÍN GONZÁLEZ FORMOSO, presidente da Deputación Provincial da Coruña Por Resolución da Presidencia do 27 de maio de 2021 convocouse concurso para a provisión de postos de traballo polo sistema de concurso (BOE n.º 133, do 04/06/2021), proceso que habería de rexirse polas bases aprobadas pola Xunta de Goberno con data 21/05/2021 (BOP n.º 98, do 27/05/2021). Tendo en conta o disposto nas citadas bases, á vista das propostas elevadas polas Comisións de Valoración constituidas para a valoración dos méritos, nomeadas por Resolución da Presidencia número 2021/30527, do 21/07/2021, e tendo en conta a orde de prioridade sinalada polos participantes no proceso, RESOLVO: Aprobar as propostas formuladas polas respectivas comisións de valoración e, en consecuencia, designar ao persoal funcionario que se indica a continuación para ocupar os postos obxecto da dita convocatoria que igualmente se relacionan: O cesamento no actual destino efectuarase no prazo de tres días, contados a partir da publicación desta resolución no Boletín Oficial da Provincia. Este prazo será dun mes se comporta reingreso ao servizo activo. A toma de posesión deberase realizar no prazo de tres días, a partir do seguinte ao do cesamento, se se trata da mesma localidade na que preste os servizos a persoa funcionaria, ou no prazo dun mes se comporta cambio de residencia ou o reingreso ao servizo activo. A presente resolución, que pon fin á vía administrativa, é susceptible de interposición de recurso potestativo de reposición ante o Presidente, nos termos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 8 de setembro de 2021. O PRESIDENTE O SECRETARIO PDFR 26013/2019, DO 29/07/2019 O DEPUTADO Antonio Leira Piñeiro José Luis Almau Supervía
10/09/2021 | Administración LocalMunicipal
Muxía
Anuncio modificación crédito 23/2021

O pleno en sesión de 6 de setembro de 2021 aprobou inicialmente modificación de crédito nº 23/2021 por crédito extraordinario e suplemento de crédito, que queda exposta ao público durante 15 días hábiles para posibles reclamacións. De non presentarse reclamacións, o acordo entenderase definitivamente adoptado. En Muxía a 7 de setembro de 2021 O Alcalde, Santiago Toba Campaña
30/09/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79939. Peche de parcela. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Nicolas Bari Sher Penes solicita de Augas de Galicia, por atoparse nas marxes do Loiba s/d, a autorización de obras no polígono 72, parcela 100, no lugar de Uxes, parroquia de Morás (Santo Estevo), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79939. As obras solicitadas consisten no peche de parcela mediante muro de formigón e rematada con maia e postes metálicos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 24 de setembro de 2021. O xefe do Servizo Territorial Néstor Rodríguez Arias (sinatura dixital ao marxe)